El Decret 354/2002, de 24 de desembre, pel qual s'estableixen els terminis màxims d'accés a determinats procediments quirúrgics a càrrec del Servei Català de la Salut, en la disposició addicional segona estipula que la relació d'intervencions quirúrgiques del seu annex 1, quan ho aconsellin les circumstàncies tècniques, es podrà actualitzar mitjançant ordre de la persona titular del Departament de Salut i que, també per ordre de la persona titular del Departament de Salut, es podrà modificar el termini màxim d'accés a determinades intervencions.
De conformitat amb la disposició addicional segona esmentada, mitjançant l'Ordre SLT/203/2004, d'11 de juny, es va portar a terme una primera actualització de la relació d'intervencions quirúrgiques que tenen garantit un termini màxim d'accés.
El Departament de Salut ha aprovat l'Ordre SLT/102/2015, de 21 d'abril, per la qual s'estableixen els terminis de referència per a l'accessibilitat a les prestacions sanitàries que són a càrrec del Servei Català de la Salut, que afecta el conjunt de les prestacions sanitàries.
No obstant això, determinades intervencions quirúrgiques tenen establerts uns terminis màxims d'accés garantits d'acord amb el que estableix el Decret 354/2002, de 24 desembre, els quals s'ha d'adaptar al Reial decret 1039/2011, de 15 de juliol, que desplega les previsions de l'article 25 de la Llei 16/2003, de 28 de maig, de cohesió i qualitat del Sistema Nacional de Salut, sobre l'establiment dels criteris marc per garantir un temps màxim d'accés a les prestacions del Sistema Nacional de Salut.
Per tot això, d'acord amb el que estableix la disposició addicional segona del Decret 354/2002, de 24 de desembre, pel qual s'estableixen els terminis màxims d'accés a determinats procediments quirúrgics a càrrec del Servei Català de la Salut,
Es modifica l'annex 1 del Decret 354/2002, de 24 de desembre, pel qual s'estableixen els terminis màxims d'accés a determinats procediments quirúrgics a càrrec del Servei Català de la Salut, que resta redactat de la manera següent:
"a) Termini d'accés garantit inferior a 45 dies:
"Procediments oncològics, llevat dels relatius a la pròstata, la bufeta urinària i els epiteliomes basocel·lulars.
"b) Termini d'accés garantit inferior a 60 dies:
"Procediments oncològics relatius a la pròstata i la bufeta urinària.
"c) Termini d'accés garantit inferior a 90 dies:
"d) Termini d'accés garantit inferior a 180 dies:
L'accessibilitat a la resta de les prestacions sanitàries que són a càrrec del Servei Català de la Salut, quan calgui, es regula mitjançant l'Ordre SLT/102/2015, de 21 d'abril, per la qual s'estableixen els terminis de referència per a l'accessibilitat a les prestacions sanitàries que són a càrrec del Servei Català de la Salut.
Els pacients que a la data d'entrada en vigor d'aquesta Ordre estiguin en la llista d'espera de procediments quirúrgics que, de conformitat amb la redacció anterior de l'annex 1 del Decret 354/2002, de 24 de desembre, tinguin establert un termini màxim d'accés, continuen gaudint de les garanties que estableix el Decret 354/2002, de 24 de desembre, mentre segueixin en la llista d'espera.
Aquesta Ordre entra en vigor l'endemà de la publicació en el DOGC.